Konsumet av mat, drikkevarer og tobakk var uendret. Forbruket av andre varer som møbler, klær og fritidsartikler økte med 1 prosent. I detaljhandelen gikk omsetningsvolumet opp med 0,1 prosent fra mars til april, ifølge volumindeksen justert for sesongvariasjoner. Særlig butikkhandel med salg av IKT-utstyr, byggevarer, møbler og elektriske husholdningsapparater bidro til veksten. Totalt omsatte detaljhandelsbedriftene for 10,3 prosent mer i april 2011 enn i samme måned i fjor.